Guardialada - La casa
La Casa de Colònies Guardialada consta de tres plantes i un celler soterrani. Hi ha 9 habitacions amb 86 places en total, dues sales d’activitats, una d’elles semi-exterior amb safareig i renta mans pel moment de les manualitats que ho requereixin, i l’altra interior com a sala de jocs i lleure.
Cada planta consta d’habitacions amb banys i dutxes perfectament condicionades i un ampli menjador amb punt d’escalfament. Hi ha lavabos i accessos adaptats per a persones amb mobilitat reduïda i, a la primera planta, a més, hi tenim la infermeria.
El celler soterrani consta de dues grans sales ambientades en el món de la pagesia on s’hi poden dur a terme tot tipus d’activitats.